Natten til tirsdag kørte en stjålen bil ind i Mr. forretningen i Vestergade.

I forbindelse med tyveriet leder politiet efter en bil, der er set køre fra stedet. Der kan være tale om en sort stationcar, der minder om en Renault Megane, fortæller Peter Redder, vagtchef ved Nordjyllands Politi. Indbruddet fandt sted lige efter klokken 02.00 natten til tirsdag. Det er endnu ikke gjort op, hvor meget tyvene fik med sig, men værdien af det tøj, der blev stjålet, løber formentlig op i 100.000 kroner.